Diari Oficial de la Generalitat Valenciana


Sumari del DOGV 601, del 04-06-1987 (1987/808912)

ORDRE de 12 de maig de 1987, de la Conselleria de Sanitat i Consum, per la qual es regula la concessió de subvencions a Associacions de consumidors i usuaris.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/05/12/(1)/dof/vci/html**

### Dades del document

Número de DOGV
:   601

Data del DOGV
:   04-06-1987

Secció del DOGV
:   DISPOSICIONS GENERALS

Número del document
:   1987/808912


Data del document
:   12-05-1987

Organisme emissor
:   Conselleria de Sanitat i Consum

Tipus de document
:   Ordre

Ordre de 12 de maig de 1987, de la Conselleria de Sanitat i Consum, per la qual es regula la concessió de subvencions a Associacions de consumidors i usuaris.  
L'Estatut d'Autonomia de la Comunitat Valenciana, en l'article 34.1.5, confereix a la Generalitat Valenciana competència exclusiva en matèria de defensa del consumidor i de l'usuari. La Llei 2/1987, de 9 d'abril, de l'Estatut de Consumidors i Usuaris de la Comunitat Valenciana, recull, entre els seus aspectes fonamentals, la potenciació del moviment associatiu i d'autoorganització dels consumidors, mitjançant el seu suport tècnic i financer. En aquest sentit escau d'establir-hi un ajut econòmic que possibilite l'actuació de les seues associacions, atesa la seua concessió a criteris de publicitat, concurrència i objectivitat, en atenció d'aquestes consideracions,   
ORDENE:   
Article primer  
Hom podrà concedir ajudes a les Associacions de Consumidors, radicades en l'àmbit territorial de la Comunitat Valenciana, que acomplesquen els requisits i les condicions establertes als articles 20 i següents de la Llei 2/1987, de la Generalitat Valenciana, d'Estatut de Consumidors i Usuaris de la Comunitat Valenciana.   
Article segon  
Les subvencions finançaran despeses realitzades durant l'exercici 1987, i compreses en els següents conceptes:   
a) Despeses de funcionament de l'Associació.   
b) Funcionament de Gabinets Jurídics.   
c) Edició de publicacions.   
d) Realització de campanyes o d?enquestes sobre qualitat de béns o condicions de prestació de serveis.   
e) Programes d'educació, de formació i d'informació de consumidors.   
f) Celebració d'actes estatutaris.   
Article tercer  
L'import de l'ajuda per a despeses de funcionament i actes estatutaris no podrà superar el 50% de la despesa que efectivament s'hi realitze i justifique per les Associacions.   
En la resta de casos la proporció de subvenció sobre despesa realitzada no podrà excedir del 80% de l'import.   
Article quart  
Els criteris a seguir per a la concessió de subvencions i fixarne la quantia seran:   
a) Qualitat i transcendència per a la comunitat de les activitats a desenvolupar.   
b) Nombre d'afiliats amb què compta l'Associació i municipis on és implantada.   
c) Increment d'afiliats en relació amb l'any anterior.   
d) Pressupost d'ingressos, especificant-hi els provinents de les quotes d'afiliats.   
e) Valoració dels programes executats l'any anterior.   
Article cinqué  
Per accedir a les subvencions, les Associacions de Consumidors hauran de presentar els següents documents:   
a) Sol·licitud de subvenció dirigida a la Direcció General de Consum, on figure l'acord d'aprovació de la Junta Rectora de l'Associació i el número d'inscripció en el Registre d'Associacions de l'Institut Nacional de Consum.   
b) Memòria dels programes realitzats l'any anterior i llur valoració per part de l'Associació.   
c) Programa d'activitats per als quals se sol·licita l'ajuda, incloent-hi els criteris que han determinant la prioritat de les actuacions que es proposen i el finançament de la realització.   
d) Certificació del Secretari de l'Associació on es faça constatar el nombre d?afiliats al 31 de desembre dels dos anys precedents.   
e) Compte de resultats de l'any anterior, reflectint-ne en els ingressos l'origen i les despeses agrupades pels conceptes a què foren destinats.   
f) Certificació del Secretari de l'Associació on es constaten les quantitats que hagen estat concedides o transferides com a subvenció o ajut econòmic per altres institucions o associacions.   
Article sisé.   
Les sol·licituds es formularan en el termini d'un mes a partir de l'entrada en vigor de la present Ordre i, a proposta del Director General de Consum, el Conseller de Sanitat i Consum es dictarà Resolució fixant les quantitats atorgades d'acord amb les possibilitats pressupostàries.   
Article seté  
Per fer efectives les subvencions, les Associacions hauran de justificar la realització de les despeses, mitjançant la corresponent factura on constaran les següents dades: data anterior a 31 de desembre de 1987; persona o raó social que lliura la factura; DNI o CIF del lliurador; nom. de l'Associació que realitza la despesa; concepte i import de la despesa i vist-i-plau del President de l'Associació.   
Hom justificarà els desplaçaments mitjançant el bitllet corresponent en cas que s'efectuen en línies regulars, si s'utilitzen vehicles particulars, haurà d'indicar-se la marca i matricula del vehicle, fent-se'n una valoració a raó de 17 pts./Km.   
En el supòsit de gratificacions per col·laboracions temporals, tals com xerrades, conferències, ponències, etc., la justificació se'n farà mitjançant rebut on constarà el DNI del receptor i la retenció corresponent de l'IRPF, no admetent-s'hi cap imputació per a atencions socials (regles, etc...).   
Els justificants es presentaran numerats i agrupats per cadascun dels conceptes per als quals se sol·licita subvenció.   
Article vuité  
La manca de justificació de les despeses en la forma establerta en la present Ordre o l'aplicació diferent de l'especificada donarà lloc a la retirada de la subvenció.   
DISPOSICIO FINAL  
Aquesta Ordre vigirà el dia de la publicació al Diari Oficial de la Generalitat Valenciana.   
València, a 12 de maig de 1987.   
El Conseller de Sanitat i Consum,  
JOAQUIM COLOMER I SALA


Còpia Permalink ELI